## Uredba o posebnom porezu na kamate

### NN 22/1994 (23.3.1994.), Uredba o posebnom porezu na kamate

# VLADA REPUBLIKE HRVATSKE

Na temelju članka 1. stavka 1. Zakona o ovlasti Vlade Republike Hrvatske
da uredbama uređuje pojedina pitanja iz djelokruga Zastupničkoga doma Sabora
Republike Hrvatske ("Narodne novine", broj 94/93), Vlada Republike
Hrvatske je na sjednici održanoj 22. ožujka 1994. godine donijela

## UREDBU

### O POSEBNOM POREZU NA KAMATE

Članak 1

Banke, štedionice i druge štedno kreditne organizacije i druge pravne
osobe plaćaju poseban porez na kamate, naknade, provizije i druge troškove
koje zaračunavaju kod odobravanja kredita, odnosno zajmova (u daljenjem
tekstu: porez na kamate).

Članak 2.

Osnovicu posebnog poreza na kamate čine obračunane kamate. kao i naknade,
provizije i drugi troškovi koje kreditor zaračunava kod odobrenja kredita
odnosno zajma, ako u zbroju daju kamatnu stopu koja iznosi više od 15%
godišnje. Obračun kamata obavlja se primjenom komformnog načina obračuna.
ako se kredit odnosno zajam odobrava na rok do godine dana. U osnovicu
iz stavka 1. ovoga članka ne ukljućuje se daknada platnog prometa u visini
tarife Zavoda za platni promet i provizija koju plaćaju bankama javna poduzeća
i druge pravne osobe kada odobravaju kredite odnosno zajmove sukladno Uredbi
o mogućnosti korištenja kredita i zajmova kod javnih poduzeća i drugih
pravnih osoba u državnom i pretežno državnom vlasništvu ("Narodne
novine", br. 11/94 i 22/94), ako je ta provizija zaračunana do 0.5%
odobrenog kredita, odnosno zajma.

Članak 3.

Iznimno od stavka 1. članka 2. ove Uredbe, ako je banka uzela kredit
iz inozemstva u svoje ime, a za račun korisnika kredita, osnovicu posebnog
poreza na kamate ne čine ukupno obračunane, odnosno nalaćene kamate, nego
razlika izmedu kamata koje banka plaća inozemnom kreditoru i naplaćuje
od domaćeg korisnika kredita, ako ta razlika u kamatama iznosi više od
eskontne stope Narodne banke Hrvatske.

Članak 4.

Posebni porez na kamate,ne plaća se na zatezne kamate, ako je ugovorena
zatezna kamata niža ili jednaka propisanoj zateznoj kamati.

Ako je ugovorena zatezna kamata veća od propisane. u osnovicu iz stavka
1. članka 2. ove Uredbe ukljućuje se i razlika između ugovorene i propisane
zatezne kamate.

Članak 5.

Poseban porez na kamate ne plaća se na kamate koje naplaćuje i plaća
Narodna banka Hrvatske u svom poslovanju.

Članak 6.

Poseban porez na kamate obračunava se i plaća ako su kamate na kredite
odnosno zajmove obračunane po većoj kamati od 15% i to:

1) Na lznos kamata od 15% do 17% plaća se poseban porez u visini od
20%

2) Ako su obračunane kamate po stopi većoj od 17% a do 20%, na razliku
između 15% i te kamatne stope, plaća se poseban porez po stopi od 30%

3) Ako su obračunane kamate po stopi većoj od 20% a do 30%, na razliku
između 15% i te kamatne stope, plaća se poseban porez po stopi od 40%

4) Ako su obračunane kamate po stopi većoj od 30%, na razliku između
15% i te kamatne stope, plaća se poseban porez po stopi od 80%.

Članak 7.

Porezni obveznici iz članka 1. ove Uredbe plaćaju posebni porez u roku
od 5 dana od dana naplate kamata. Ako kamata nije naplaćena unutar roka
od 30 dana od dana izdavanja računa, porezni obveznici plaćaju posebni
porez u roku od 5 dana po isteku 30 dana.

Članak 8.

Porezni obveznici ne mogu prevaliti posebni porez na kamate na pravne
i fizićke osobe od kojih naplaćuju kamate.

Članak 9.

Kontrolu obračuna i naplate posebnog poreza na kamate obavlja Porezna
uprava i Financijska policija.

Članak 10.

Prekršajni postupak u prvom stuprlju povodom podnesenih prijava kontrolnih
tijela iz članka 9. ove Uredbe vodi ovlašteno tijelo koje je obavilo nadzor.
Protiv rješenja iz stavka 1. ovoga članka može se izjaviti žalba Komisiji
za prekršaje Središnjeg ureda Porezne uprave.

Članak 11.

Ministar financija može propisati potanko odredbe u svezi s primjenom
ove Uredbe.

Članak 12.

(1) Novčanom kaznom u dinarskoj protuvrijednosti od 10.000 do 100.000
DEM kaznit će se, za prekršaj, porezni obveznik:

1. ako se obračuna, odnosno netoćno obračuna posebni porez na kamate,

2. ako u propisanom roku ne plati posebni porez na kamate.

(2) Novčanom kaznom u dinarskoj protuvrijednosti od 2.000 do 20.000
DEM, za prekršaj iz stavka (1) ovoga članka kaznit će se i odgovorna osoba
poreznog obveznika.

Članak 13.

Svote novčanih kazni iz članka 12. ove Uredbe izriću se u hrvatskim
dinarima prema srednjem tećaju DEM Narodne banke Hrvatske, na dan izricanja
kazne.

Članak 14.

Danom primjene ove Uredbe prestaje važiti Uredba o posebnom porezu na
kamate ("Narodne novine", br.11/94 i 13/94) i Naputak o provedbi
Uredbe o posebnom porezu na kamate ("Narodne novine", broj 19/94).

Članak 15.

Ova Uredba stupa na snagu danom objave u "Narodnim novinama",
a primjenjuje se od 1. travnja 1994. godine.

Klasa: 410-01/94-01/04

Urbroj: 5030105-94-3

Zagreb, 22. ožujka 1994.

Predsjednik

**Nikica Valentić, v. r.**

Uredba, NN 22/1994-365